美式桌球係西班牙佬喺1504年傳入佛羅里達州。英國佬又喺1607年將桌球帶到維珍尼亞州。1690年，移咗民嚟南卡羅來納州住嘅法國佬亦將桌球運動帶到美國。嗰時雖然有好多歐洲國家將桌球運動傳入美國，但未得到好快發展，直到1800年之後先至開始流行。經過好多年嘅研究發展，到咗19世紀中葉，由於桌球嘅技術、比賽方法同規則等方面，都出現咗好大嘅改良同完善，而家佢同士碌架一齊風靡全球各地。時至今日，美式桌球已經發展到有16波、9號波、10號波等等一系列玩法。